bavarian-nlp/barwiki-20250901 huggingface dataset:
Scheenau am Kenigssää

Scheenau am Kenigssää (amtle: Schönau a.Königsee) is a Gmoa in Obabayern. Sie zäit zum boarischn Sprochraum und is Tei vom Berchtsgoana Land. Zum Gmoagebiet ghert da fjordoartig eibettadeKenigssää, wo bis z 190 m diaf is, mit St. Bartholomä. A groussa Tei vo da Gmoa liegt im Nationalpaak Berchtsgoan.
Eadkund.
De Gmoa is 1978 im Zug vo da Gmoagebietsreform duach de Zsammalegung da Gmoana Scheenau (westli vo da Kenigsäa Ochn) und Kenigssää (estli vo da Kenigssää Ochn, und aa samt separatn Gemarkung Forst St. Bartholomä) entstandn. 1984 is des groaße gmoafreie Gebiet Forst Kenigssää im Siidn eigmeindet worn, bestehend aus'm See mit Umgebung bis zua östareichischen Grenz (ein kloanerer Teil is noch Berchtsgoan eigmoandt worn). De Gmoa bsteht aus insgesamt siem Ortschaftnn, nämlich aus sechs Gnotschaftn und dazua da Oaäd St. Bartholomä (Zensus vom 25. Mai 1987 in Klamman):
Gemarkung Scheenau:
Gemarkung Kenigssää:
Gemarkung Forst St. Bartholomä:
Gemarkung Forst Kenigssää (friara gmoafrei):
De Gnotschaft Oberscheenau is Sitz vo da Gmoavawoitung und da katholischn Pfarrei.
Im Ortsteil Untascheenau is de wödweit easchte Kunsteis-Bahn fia Rodel, Bob und Skeleton.
De blos im Summa bewirtschafteten Almhütten wia Saletalm am Südufa vom Kenigssää und Fischunkelalm am Obasää zejn net ois Ortsteile, ebensowenig de Wuidfütterung (ehemaliga Jagdstand) „Im Reitl“ gengüba vo St. Bartholomä und aa de Bootsanlegestelle Kessel am Ostuafa vom Kenigssää.
Gschicht.
Des Kloasta Berchtsgoan war oanziger Grundherr im Gebiet. Nochdem Berchtsgoan 1810 endguitig bayrisch worn is, is de damalige Gnotschaft Scheenau in de zwoa selbständign politischen Gmoana Scheenau und Kenigssää aufteit worn. 1978 war de Zsammalegung vo de zwoa Gmoana zu a Einheitsgmoa.
Wirtschaft.
Scheenau is a Fremdnvakeasgemeinde mit uma 8.000 Gästebettn in 20 Hotels, 16 Gästehäusa, 118 Pensionen und 578 Privatquatiere.
De Sendeanlagn Scheenau.
Im Gmoagebiet Scheenau steht da vom Bayerischen Rundfunk gnutzte Sender, da unta dem Nama „Berchtsgoan“ firmiert. Er guit aa ois zentraler Knotenpunkt vom EU-Projekt Galileo, am Art Gengprojekt zum US-gführten Satellitenprojekt GPS. Des Gebiet rund um Scheenau hat si aus geographischen Grinden oobotn, der um Scheenau herum de hoachn Berge a Situation realistisch darstelln, de spada zum Vorteil da spadaen Geräte gnutzt wern kinnan.
Des Sendegebiet is da Markt Berchtsgoan, de nähere Umgebung vo Scheenau und da neadliche Königssee
Theata.
2003 is noh am Kenigssää, am groaßn Parkplatz, a Musical-Zelt errichtet in dem da Roman "„Da Mo im Salz“" vo Ludwig Ganghofer ois "„Salzsaga-Musical“" präsentiat worn is. 2004 is um Oustan herum aa des Musical "„2000 Jahre Jesus“" gspuit worn. Da finanzielle Erfoig is olladings aa noch am Wechsel vom Veronstoita ausbliem und des Zejt is noch anderthalb Joar wieda abbaut worn.
Bischofswiesn

Bischofswiesn, amtle Bischofswiesen, is a Gmoa im oberbayerischen Landkroas Berchtsgoana Land. Da Ort liegt im Berchtsgoana Doikessl.
Ortstei.
Ortstei oda Gnotschoftn, wia de lokale Bezoachnung hoaßt, san Bischofswiesn, Engedey, Strub, Stanggaß, Loipl und Winkl.
Gschicht.
Bischofswiesen ghert bis 1803 zua Fiaschtpropstei Berchtsgoan und is mit eam 1816 endguitig zua Bayern kemma. Grundherr vo da "Wiesn" vo da Gmoa wor vo Haus aus da Bischof vo Soizburg, wos en Ortsnama Bischofswiesen daklärt. Am 8. Mai 1155 kimmts aba zua am Giatatausch zwischn am Erzbischof Eberhard I. vo Soizburg und em Propst vo Berchtsgoan. Da Erzbischof kriagt an Hof z Landersdorf bei Obawölbling.
Partnagmoa is seit Juli 2005 de niedaestareichische Gmoa Wölbling.
Woppn.
Des vom Otto Hupp entworfane und 1929 valiechane Woppn zoagt auf a greanan Wiesn an sogenanntn Fejdkasten, dahinta in blau zwoa kreizte Bischofsstäb. Des Blau vom Himme in Form vo am Lilienblatt dainnat an Irmengard, de Stifterin vom Kloasta Berchtsgoan, de in iam Woppn sechs Lilien ghabt hot, und druckt de Eihvaleibung vo da Bischofswiesn ins Stiftsland Berchtsgoan aus.
Ekonomie und Infrastruktur.
Im Vagleich zu de umliegendn Gmoana spuin in Bischofswiesn as mittelständische Gwerbe und de Industrie-Unternehma - bsundas vom Feinmechaniksektor - a greßane Roin. Danem kommt dem Tourismus mit rund 283.000 Übanachtungen im Joar 2004 a groaße Bedeitung zua. Da ehemois wichtigste Sektor da Land- und Forstwirtschaft, der übawiegend im Nebenerwerb betriem wead, is heit wirtschaftlich nochrangig.
Bischofswiesen liegt an da Bahnstreckn Freilassing–Berchtsgoan, de seit 2006 aa vo da Linie S3 da S-Bahn Soizburg befoahrn wead.
An Cafe

An Cafe (jap. アンティック-珈琲店- antikku kafe oda Antic Cafe gnennd) is a J-Rock bzw. Oshare-kei-Band aus Japan. De Band is im März 2003 gründt worn und bestehd ausm Sänga Miku an Gitarristn Takuya, an Bassistn Kanon, an Keyboarda Yu-ki und ausm Schlogzeiga Teruki. Da Gitarrist Bou hod de Band im Frühjohr 2007 valossn.
Bandgschicht.
Noch da offizielln Gründungsversion hod da Bou zu seim 17. Geburtstag von seine Eltern Koatn fia a "Luna Sea" Konzert griagt. Des hod eam so sehr begeistat, dass a si a E-Gitarr kauft hod und sein Freind Miku gfrogt hod, obsn ned gfrein dat, a Band z' gründn. An Teruki ham üwa a Visual Kei Forum kenaglernt und an Kanon üwa Chats im Intanet. Da Bou hod fia di Band den Naum Manhattan Cafe voagschlogn, wos owa obglehnt worn is. Se hamse auf Athletic Cafe geeinigt, aus dem owa daun Antique Cafe und Antic Cafe worn san. Daun sans noch Tokyo gaunga, um eana easchts Demotape aufzunehma.
Eana easchts Demotape hod "O-PU-NGU"ghoassn. Es wor auf 50 Exemplare limitiert und is am 17. Juni 2003 kostnlos vateilt worn. Am 2. Juli is des zweite Demotape midn Naum "Uzumaki - Senshokutai", mid 300 Stück aussakema.
S'Joar 2004 ham An Cafe mid oana Twomen Tour mid "Sinkro" augfaungt. Aussadem hams an Plottnvatrog beim Label Loop Ash untazeichnd. Drei Monad späda is eana easchte Maxi-Single "Candy Holic" aussakema, mid dems in de Oricon Charts an Erfoig ghobt ham. Mittlaweile san mehrare Oibn sowia Singls am Moakt.
Nochm Konzeat vum 30. Aprü 2007 hod da Bou de Band aus persönlichn Gründn valossn, wia da Miku in an Interview mid da Zeidung "Peach" bestätigt hod. 
Da Bou is duachn Gitarrist Takuya easetzt woan, aussadem is da Keyboarder Yu-ki (bis dohi inoffiziell) ois fünfts Mitglied dazuakema.
Im Frühling 2008 ham An Cafe a Europa Tour mid 5 Konzeate in Deutschland gmocht, di an Naum "Nyappy 0(≧∀≦)0 go around the world..An Cafe live Cafe Tour ´08" ghobt hod.
Marktschellnberg

Marktschellnberg, Marktschejnberg oda Schejnbeag (amtli: Marktschellenberg) is a Markt im südlichn Landkreis Berchtsgoaner Land, Regierungsbezirk Obabayern.
Geografie.
Da Ort vatalt si auf de zwoa Ufaseitn vo da Berchtsgoaner Ocha und an Untersberg auffe.
Auf St. Leonhardt und Grädig im Nordn an Soizbuaga Flochgau z Äschdareich draussd hands grod a boar Kilomeeda, desszweng geet oiwei rechd fej Vakea vo Berchtsgoan und Soizburg durch d Ortschaft. Hikemma duad ma auf Marktschejenberg grod auf da Strass (aa min Ohnebuss: RVO-Bus) oda auf de Fuasweg in de Berg. De Südlinie vo da Soizburga Straßnboh is zwischn 1907e und 1938 duach Schellenberg bis an Barschtlmä-Sää ganga, aft is aufn „Führerbefehl“ hi zuagmacht worn.
Gschicht.
Da Ort is 1112 easchtmois erwähnt worn, blos 10 Joar noch da Nachbargmoa Berchtsgoan. Wia aa in Berchtsgoan is in Schellenberg a Saline und 1286 a Salzamt eigricht worn. De Saline war bis 1805 in Betrieb. De Marktrechte kriagt Schellenberg 1292. Des End vo da Salzförderung bedeidt fia de Marktgemeinde an finanziellen Fall, der eascht mit dem Aufkeema vom Tourismus übawunden wern kinna hot. De Kira in Ettenberg is zwischn 1723 und 1727 errichtet worn, de Pfarrkira in Schellenberg eascht 1870/1871.
Usbekistan

Usbekistan (usbek.: "Oʻzbekiston" bzw. "Ўзбекистон"; aumtlich: "Republik Usbekistan", usbek.: "O‘zbekiston Respublikasi" bzw. "Ўзбекистон Республикаси") is a Stoot in Zentralasien. Usbekistan is a „doppida Binnenstoot“, dea zwischn Kasachstan, Kiagisien, Tadschikistan, Afghanistan und Tuakmenien gleng is.
Usbekistan liegt großteus zwischn de Flüss Sirdarja und Amudarja. Im Westn liegt da Aralsee, dea, weu a imma weniga wiad, zu da Wüstn Aralkum wiad, südli davau d'Oasn Choresmien und d'Karakum, östli vu dem Gaunzn d'Kisilkum. Gaunz im Ostn liegt s'Ferganatoi, des vu de Ausläufa vum Pamir und vum Tienshan umgem is. Da hechste Beag is da Beshtor mid 4301 Meta Hächn, da tiafste Punkt vum Laund liegt 12 Meta unta'm Meeresspüagi.
D'Hauptstod vu Usbekistan is Taschkent ("Toshkent", ziaka 2 Millionen Einwohna und damid aa d'greßte Stod vum Laund), wichtige aundare Städt san Samarkand, Buchara, Fergana, Margilan, Namangan, Andischan, Urgentsch, Chiwa, Kokand, Angren, Dschissach, Termis, Karschi und d'karakalpakische Hauptstod Nukus. Insgesaumt lem in Usbekistan 26,5 Millionen Leid, duachschnittli 60 am Quadratkilometa.
Usbekistan is in 12 Provinzn ("viloyat"), a Stod ('shahar") und de autonome Republik Karakalpakistan teud. Ãmtssproch is s'Usbekische und regional aa s'Karakalpakische. S'Russische is a wichtige Vakeahssproch und Wissnschoftssproch, regional is aa s'Tadschikische a dominiarade Sproch. S'Usbekische is gaunz früha in arabisch gschrim woan, daun laung kirillisch. Seid de 90a-Joa wiad auf'd Lateinschrift umgstöid, wos nu aundauat.
Usbekistan is Mitglied vu da UNO, vu da Oaganisazion fia wiatschoftliche Zsaummenoawad, vu da Gmoaschoft vu unobhängige Stootn, vu da Shanghai Cooperation Organization, vu da Eurasischn Wiatschoftsgemeinschoft, vu da Economic Cooperation Organization, vu da Oaganisazion vu da Islamischn Konfarenz und vu da OSZE.
Zwoastoa

Zwoastoa is a boarische Musigruppn.
De Gruppn singt boarisch und spuit a Mischung aus Reggae, Elektro und Wejdmusi. A Kombination vo Attwenger, Hans Söllner, Haindling, Bob Marley und Hubert von Goisern.
Zitat.
Da Globetrottel
"er konn da buidl zoagn aus der ganzen wejd
er wollt hoid aa wos segn für sei hart berapptes gejd
das kulturgut der welt im urlaub erkunden
an turm zu pisa im taxi umrunden (...)"
Aya Kamiki

D Aya Kamiki (上木 彩矢 "Kamiki Aya", * 10. September 1985 in Sapporo, Hokkaidō, Japan) is a japanische J-Pop-, J-Rock- und Blues-Rock-Sängerin. Im Moment lebbt se in Osaka und steiht bei avex trax unta Vatrog.
Biographie.
Mit 4 Joar houd d'Aya as Klavierspüün glernt. In da Junior-Highschool houd s' oogfanga, live zum singa. Sie houd aa glernt, Gitarr zum spüün, wei ihr Stil vum Punk-Rock beeiflusst worn is.
Vu 2003 bis 2004 wor d'Aya Mitglied beim unabhängign Plattenlabel FLME (For Life Music Entertainment) und houd in Künstlanama Klim (久里 夢 "Kurimu") benutzt. Dou hods aa ihre easchtn zwoa Singles "Breath" und "W.H.Y?" vaeffntlicht.
Im Joar 2005 houd d'Aya ihre zwoa Miniajbm "CONSTELLATION" und "ROCK ON" beim unabhängign Label WEED rausbroucht.
Da Aya ihr Gsangskarrier houd hauptsächlich in Osaka stattgfunna, wou se a positivs Feedback gsammed houd. Ihr Stimm wor so kraftvoi, dasss Teil vu ihrm Ruf wor. Sie is in Musik- und Modemagazin afdaucht, wos d'Afmerksamkeit vu de Leid af sie zong houd.
Im Joar 2006 houd s' bei GIZA studio untaschriem und am 15. März ihr easchte Single bei am groußn Label rausbroucht, nämlich "Communication Break". Am 12. Aprüü is ihr zwoate Single "Pierrot" rauskumma. Des Lied is vu de B'z-Mitglieda Koshi Inaba und Tak Matusmoto gschriem und komponiert worn, owa da Text is fir da Aya ihr Version leicht vaändert worn. De Single is am gleichn Dog rauskumma, waj d'Single "Yuruginaimono Hitotsu" vu B'z, daj wou "Pierrot" ajs B-Seitn draf houd. Da Aya ihr Single houd Platz 9 in de Oricon-Charts erreicht. Ihr dritte Single "Mou Kimi Dake wo Hanashitari wa Shinai" houd in 11. Platz erreicht und ihr easchtst Ajbum "Secret Code" is am 5. Platz eingstieng. Zur Untastützung vu "Secret Code" houd d'Aya zwoa Minikonzerte gehm. As easchte wor "Black Kamiki" und houd bei Tower Records in Shibuya stattgfunna. Und as andere, speida am gleichn Dog, wor "White Aya" bei HMV in Shibuya. Da Eintritt wor frei, wenn mas Ajbum im jeweilign Lodn kafft houd.
Oshare-kei

Oshare-kei (jap. おしゃれ系, „modebewusster Stil“) hoißt ma a Unterort vum Visual-kei („visueller Stil“). Bänds, daj wou in Oshare-Stil benutzn, orientiern se musikalisch oft an ara Mischung aus J-Pop und J-Rock. Da Stil söüwa houd se gecha 2001 in Japan entwicklt. Ajs Pionier vu dera Unterort gütt die Bänd baroque, wou se mittlaweile afgleist houd. Ma mouß owa song, dass sa se, waj aa beim Visual-kei ned um a Musikrichtung handlt - des werd in da Fängmeinde ned söütn durchananda broucht.
Visual Kei

Visual Kei (jap. ヴィジュアル系 "vijuaru kei" []), obkiazt VK gschriem, is a in Japan geprägter Saumibegriff fia auffällig ausschauade Musika aus verschiedane Musikrichtungen und denen eanare Fans.
In Japan ghean de Visual-Kei-Musika hauptsächlich zua Independent-Musikszene und ham inahoib vo da Musikbranche a gringe wirtschoftliche Bedeitung. International hod se da Visual Kei owa zu ana vo de bekauntestn Erscheinungsformen da japanischn Populärmusik entwückit.
Visual Kei, wos hoaßt des?
De Bezeichnung setzt si ausm dem englischen Begriff "visual" ("visuell", "optisch") und ausm Kanji-Zeichn 系 "kei" ("System", "Herkunft", "Obstaumung", "Clique") zaum.
Visual Kei kennzeichnet si durch a sea auffäligs und ungewehnlichs Ausschaun vo de Musika. D'Musi kau koam bestimmtn Genre zuageordnet wern: Visual Kei-Gruppen spün u. a. Pop, Rock und a Metal, wobei se vü Bands ned neta auf oa Musikrichtung beschränkn.
Bei uns bezeichnen se VK-Fans, de a so auzogn san wia di Musika oft ois „Visuals“ oda „Visus“.
Soatninschtrument

A Soatninschtrument (dt.: Saiteninstrument, Fochwoat: Chordophon) is a Musiginschtrument, des wo zua Toneazeigung Soatn vawendt. Moastns wean de Schwingunga duach an Resonanzkeapa vasteakt.
Vaschiedene Tonhechn wean entweda duach Obtein vo de Soatn dalangt oda so, doss fia jedn Ton a oagne Soatn gibt. In jedn Foi guit: je dinna, je kiaza und je steaka gsponnt a Soatn is, desto hecha wead da Ton.
Hideto Matsumoto

Da Hideto Matsumoto (jap. 松本 秀人 "Matsumoto Hideto", 13. Dezemba 1964 in Yokosuka, Präfektur Kanagawa in Japan; † 2. Mai 1998) wird meistns Hide gnennt (er hod se meistns mid an kloanen „h“ oiso „"hide"“ gschriem), wor a japanischer Visual Kei- und J-Rock-Musika. Bekaunt is a ois Gitarrist von da Band X Japan worn, späda is a daun a ois Solokünstler erfoigrech gwen. Da Hide gilt bis heid ois oana vo de eiflussreichstn Gitarristn von da japanischn Rock-Gschicht.
An Hide sei Tod.
An Hide sei Tod is bis heid nu ned voiständig aufklärt worn, es existieren de vaschiedenstn Gerüchte und Spekulationen, de vom Söbstmord, an Unfoi bis zu am föhgschlognen Streich reichn.
Da Hide is am 2. Mai 1998 vo ana Mitbewohnarin z'Bett brocht worn, nochdem a am vorign Obnd Alkohoi konsumiert ghobt hod. Als se oa Stunde späda sein Zuostand iwaprüfen woit, hodsn mid an Haundtuach am Tiaknopf erhängt voagfundn. Zu dera Zeid hod da Hide nu glebt, is owa daun nu in da söwn Nocht trotz de Bemühungen vo de Ärzte aun de Foign vo seine Verletzungen gstoam.
Dir en grey

Dir en grey (oft a in Katakana-Schreibweisn und de daraus obgleitete Kurzform "Diru") san a 1997 gründete japanische Band aus Osaka. Se wern heifig ois Visual Kei-Band bezeichnet, weils ois a soichane bekaunt worn san und zu de erfoigreichsten Intepretn vo dem Genre zöhn. Wegn eanara zuanehmendn musikalischn und optischn Wandlung in de letztn Joar, werns a oft zum Begriff J-Rock dazuazöt.
De Bedeitung vom Naum.
Es gibt vaschiedene Iwasetzungen vom Bandnaum Dir en grey, de wos vo Fans im Internet verbreit worn san. Es wird davo ausgaunga, dass "Dir" an deitschn "dir", "en" an französischen oda spanischn "in" und "grey" am englischn "grau" entsprechn dat und eventuell mid "Dir graues Herz" oda in Aunlehnung ans Fanclub-Magazin (dt. "haiiro no ginka") mid "graue Silbermünze" iwasetzt wern kinat.
S' Bandmitliged Kaoru hod se inzwischn mehrfoch dazua geäussat und moand, dass da Naum zua Zeid vo da Bandgründung a Bedeitung ghobt hod, de wos jiatzt owa nima a so stimmt und da Naum nix mehr bedeit. Da Naum is gwöht worn, wei a se richtig auhead und a Image reflektiert wos einzigoartig is.
The High-Lows

↑THE HIGH-LOWS↓ (jap. ザ・ハイロウズ "Za HaiRōzu") worn a japanische Punkrock-Bänd, wous seit 1995 gìbbt und wou se 2005 trennt houd.
Ajgemeins.
Da Hiroto und da Mashi hom 1995 mit de andern drei, daj wou s' scho vorher kennt hom, daj Band gründet. Damit ko'mma die High-Lows ajs Nouchfoigabänd vu The Blue Hearts ooseng. Ma mous dazusong, dass da Shirai Mikio (Miki) de Blue Hearts scho im Studio und af Konzerte untastützt houd, owa nie offizöü Mitglied vu da Bänd wor. Er 1995 die High-Lows valassn, domid a mit'm Kajiwara Tetsuya (Kaji-kun), im Drummer vu de Blue-Hearts, Musik macha houd kinna. Im November vum gleichn Joar houd da Hiroto bekannt gem, dass a momentan "koa Lust" af d'High-Lows houd und "Pausa" macha wüü. In da Zeit danouch san da Hiroto und da Mashi immer wieder incognito bei Festivals afdaucht. Grücht íwa a neie Bänd san afkumma. Daj Gerücht hom se im Speidsumma 2006 bestätigt, ajs The Cro-Magnons ihr easchte Single rausbroucht hom.
Stil.
Stilistisch san die High-Lows wesntlich "erwachsner" ajs die Blue Hearts. Des sìggt ma vorajm in Text, waj daj vüü mehr "Tiefe" hom und meistns poetischer san, ajs die üwawiegnd "rebellischn" Text vu de Blue Hearts. Die Melodien und Rhythmen san weid weniger "hatt" ajs vorher. Dafir find' ma oft Ansätz vu Latino-Rhythmen und Folkrock. Außadem spüüt da Hiroto wesntlich efta Harmonika ajs no bei de Blue Hearts. Trotzdem ko'mma die High-Lows, genau waj die Blue Hearts, ins Genre Punkrock eiordnen.
D'espairsRay

D'espairsRay (a DéspairsRay gnennt) is a japanische Industrial Metal-Band, de si a an Visual Kei zuaordnen losst.
De Bandgschicht.
Seid da Bandgründung am 9. Septemba 1999 besteht di Besetzung vo D'Ray ausm Sänga Hizumi, an Gitarristn Karyu, an Bassistn Zero und Schlogzeiga Tsukasa. Bis aufn Zero ham olle Mitglieda a davor schau in aundare Bands gspüt. Da Hizumi und da Tsukasa in "Le'veil" und da Karyu ois Yoshitaka in "Dieur Mind". Eanan easchtn Auftritt hams am 24. September 1999 bei an Event im "Takadanobaba AREA" ghobt
Im Joar 2008 sans mid MUCC auf de "Taste of Chaos Tour" gaunga. Am 5. Mai hams im Raumen vom "Hide Memorial Summit" im Aundenken aun Hide nebn Bands wia X Japan, Luna Sea und Dir en grey gspüt. Am 14. Mai is eana neiche Single "Brilliant" erschienen.
Musi.
D'Musi vo D'espairsRay kau in etwa zwischn Heavy Metal, Alternative Metal und Industrial Metal augsiedlt wern. De Strukturn vo de Stückin san obwechslungsreich, de Songs keman energiegeloden, treibnd und mitreißnd uma und wern ob und zua durch japanische Kläng oda weibliche Vocals vasetzt. Da Sänga Hizumi bewegt si zwischn manischm Gschroa und melodiösn Klängen und hamonierd mid seina dunklen Stimm guad mid da Musik.
Auftretn.
D'espairsRay zeichnen se wia vü aundare Visual Kei Bands nem eanara Musik durch eana extrems Ausschaun aus. Des besteht aus vü Lackleder, dunkla Schminke, vaschiednforbige Kontaktlinsn und an extravagantn Gwaund.
Landtagswoi in Bayern 2008

De Landtagswoin in Bayern 2008 warn am 28. Septemba 2008. De CSU unta am Ministapresidentn Günther Beckstein hod dobei eadrutschoartige Valuste ealittn und kriagt nua no 43,4 Prozent vo de obgemna Stimman. Se valiat do domid iah obsolute Meahheit im Landdog und is af an Koalitionspartna oogwiesn. De SPD sinkt af 18,6 Prozent. De Greanan eareichan 9,4 Prozent. De FDP ziagt mid 8,0 Prozent in' Landdog eih, de Freien Wähler schaffan mid 10,2 Prozent aa an Eihzug ins Maximilianeum. De Linke scheitat on da Fimf-Prozent-Hürdn.
OLIVIA

D OLIVIA (eigntli: Olivia Lufkin, * 9. Dezemba 1979, in Okinawa, Japan) is a japanische Sängarin. Sie is die Tochter vu am Amerikaner und ana Japanerin. Ihr Schwester Carolin Lufkin is aa a Sängarin.
Biografie.
D Olivia is af d'Okinawa Actors School ganga und is dort entdeckt worn. Sie houd bei Avex Trax ajs Mitglied vu da Girlbänd D&amp;D untaschriem. 1998 is bei dera Bänd ausgstieng und houd ihr Solokarrier gstartet. Ihr easchte Single "I.L.Y.~Yokubou", wou 1999 erschiena is, houd an ganz an andern Stil ghabt ajs zu dem Zeitn bei D&amp;D. D'Musik houd a sterkan Rocksound ghabt. Seit ihre drittn Single "Dear Angel" schreibt d'Olivia ihre Lieda söüwa. Nouch ihre easchtn sechs Singles, olle mit Pop-Rock oda Alternitiv-Sound, is am End vu 2000 ihr easchts Ajbum 'synchronicity" erschiena. 2001 und 2002 houd s' zwoa neie Singles rausbroucht.
2003 houd s' vu Avex Trax zu ihrm heidign Lable cutting edge gwechslt. In dem Joar houds vier Miniajbm vaeffntlicht, bis 2004 ihr zwoats Ajbum "The Lost Lolli" rauskumma is. 2005 houd s' die meiste Zeit ajs Model und Designerin g'award, und is u. a. beim „Hollywood of the Living Dead“ aftretn, wos vum Hyde organisiert worn is. 2006 houd s' die Single "a little pain" untam Nama "OLIVIA inspi' REIRA (TRAPNEST)" rausbroucht. Des Lied wor as Ending vum Anime zum Kultmanga Nana vu da Ai Yazawa. Zum easchtn Maj is a Single vu ihra die Top 10 vu de Oricon-Charts kumma. Ihr Miniajbum "The Cloudy Dreamer" is Anfang 2004 af Platz 15 in de Oricon-Weekly-Charts kumma und wor aso ihr bisher bestplatzierts Ajbum.
J-Rock

J-Rock (Japanese Rock Music oda Japan Rock) is a in Japan geleifige Bezeichnung fia d'einheimische Rockmusik.
Da Begriff.
Aussahoib vo Asien wiad unta J-Rock/J-Pop meistns ois zaumgfosst, wos vo moderna japanischa Musi Eiropa und Amerika erreicht hod. A kloare Obgrenzung vo de Begriff is deswegn schwer.
S'Klaungrepatoi vo vui japanische Bands is, im Vagleich zu de eiropeischn, oft gressa und wiad elektrisch zaumgfiaht.
Gschicht.
Nem an traditionelln Enka (Schloger-Balladn, midn Ursprung in da spätn Meiji-Zeid (19. Joahundat)) dea wos meistns bei de ödan Leid beliebt is, hod se untam Einfluss vo de westlichn Musikgruppn d'moderne japanische Musi Kayokyoku, in neie Richtungen entwückit. Impulse san dabei nochm Zwoatn Wödkriag beispuisweis vom Dylan Bob, vom Hendrix Jimi und von de Rolling Stoneskema, owa aa von de Pioniere vo da elektrischn Musi.
Inahoib vo dera modernen Musi gibts a de voaschiednstn Spoatn, de se wiederum unta J-Rock und J-Pop zaumfossn lossn.
Visual Kei.
Visual Kei is a Stilrichtung vo da meistns japanischn Independent-Szene und is dort mid Bands wia X Japan, D'espairsRay und Dir en grey populär gmocht worn.
Im V-Kei gibts koan festn Look, der wos de Künstla bei eanam Ausschaun Grenzn setzt – erlaubt is, wos oan gfoid. De voaschiednstn modischn Elemente wia Punk, New Romantic und Gothic, owa a Schuluniformen und Fantasiekostüme wern mideinaund kombinierd, so dass aus dem eignständige Stile ensteh kinan(z. B. „Elegant Gothic Lolita“ oda „Elegant Gothic Aristocrat“). Meistns trong de iwawiegnd männlichn Musika a androgynes Outfit, es gibt owa a Crossdressing.
Visual Kei is ned statisch, sondern duad se mid an jedn Auftritt vaändan. De Musiker dan a gern fiktive Datn und Biografien augem um eana undurchschaubors Image aufrecht z'hoidn.
Kissing

Kissing is a Gmoa im schwäbischen Landkreis Aichach-Friedberg und liegt rund 5 Kilometa sidlich vo da Stodgrenz vo Augschburg.
Oatstei.
Kissing, Mergenthau, Ottomühl
Gschicht.
A „Kisingas“ is scho 763 uakundlich im ejtestn Freisinger Traditionsbuach im Zsammenhang mid ana Grundsticksschenkung eawähnt. Des Urdoaf Kissing wiad um de Peterskirchn im Lechtoi vamutet.